আইনি সহায়তাপ্রাপ্তির যোগ্যতাসম্পন্ন যে কোনো ব্যক্তি তার নাম, পূর্ণ ঠিকানা এবং সহায়তা চাওয়ার কারণ উল্লেখ করে নির্ধারিত ফরমে বা সাদা কাগজে আবেদন করবেন। তবে যে বিষয়ে সহায়তা চাওয়া হচ্ছে তা সুপ্রিমকোর্টের কোনো বিভাগে বিচারাধীন হলে সে ক্ষেত্রে বিচারপ্রার্থী আইন, বিচার ও সংসদ বিষয়ক মন্ত্রণালয়ের মন্ত্রীর সভাপতিত্বে গঠিত জাতীয় আইনগত সহায়তা বোর্ডের চেয়ারম্যানের কাছে আবেদন করবেন।